Document ID: 32004R1459

KOMISIJOS REGLAMENTAS (EB) Nr. 1459/2004
2004 m. rugpjūčio 16 d.
iš dalies keičiantis Tarybos reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais (1) su paskutiniais pakeitimais, padarytais Komisijos reglamentu (EB) Nr. 1458/2004 (2), ypač į jo 20 straipsnį,
kadangi:
(1)
Reglamento (EB) Nr. 2368/2002 20 straipsnyje numatoma galimybė iš dalies pakeisti II priede pateiktą Kimberley proceso sertifikavimo schemos dalyvių sąrašą.
(2)
Kimberley proceso sertifikavimo schemos pirmininkas, 2004 m. liepos 9 d. pirmininko pareiškimu, pateikė atnaujintą schemos dalyvių sąrašą. Atnaujinant sąrašą, iš jo išbraukta Kongo Respublika. Todėl reikėtų atitinkamai iš dalies pakeisti II priedą,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2368/2002 II priedas yra keičiamas šio reglamento priedu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugpjūčio 16 d.

Labels: 3
14